Wanneer jy hierdie teks gedeelte lees wat staan vir jou uit as jy dink aan die motivering vir Jesus se gebed in vers 38?
Hierdie woord behels 'n diep meegevoel met mense- om letterlik hulle situasies en dinge waarmee hulle worstel self aan die lyf te voel -
Hier sien Jesus 'n groot skare mense wat soos die teks beskryf soos skape rond loop, hulpelose skape sonder 'n herder wat na hulle omsien-
'n Tydlose gebed wat deur die eeue gebid word sodat gelowiges nie net om hulle eie redding fokus nie, maar ook diep bewus raak van die verlore "skape" om hulle.
Die geskenk wat Jesus se liefde en goeie boodskap behels is seker die grootste kosbaarste geskenk wat jy vir enige iemand kan gee
So baie mis ons die geleenthede om regtig geroer te word in ons binneste soos Jesus om mense om ons innig jammer te kry en te bedien met die lewend-gewende woord van Jesus wat die vermoë het om mense te versterk en te vernuwe "nes hulle is, waar hulle is"
Steven Covey vertel die storie - hy ry op 'n stil trein, eweskielik stop die trein en 'n man klim op met 3 kinders waar die kinders net alle rus en vrede versteur.... na 'n rukkie stap hy oor na die man en spreek hom aan oor sy kinders wat so onrustig raas en die rus versteur. Die man kyk hom aan met die reaksie ons kom nou van die hospitaal waar ons my vrou en hulle moeder verloor het aan 'n jare lange worstel met kanker...
Wanneer laas het ek en jy werklik die Here Jesus se gebed ook gebid - "Here maak my 'n arbeider in die oes?"